Paide turuplats - Keskväljak - on üks omapärasemaid ja ilusamaid väljakuid Eesti linnades ning säilinud alates 13. sajandist muutmatul kujul. Ta on ainuke nii suurte gabariitmõõtmetega, kergelt trapetsikujuline, heade proportsioonidega. Keskväljakuga samaaegselt kujunes välja ka linna tänavavõrgustik. Peatänavaks 13.-14. sajandil Rüütli tänav, kõrvaltänavatena Pärnu ja Posti.